BB King and Friends: 80

BB King and Friends: 80 הוא אלבום אולפן מאת בי בי קינג, שיצא בשנת 2005 לכבוד יום הולדתו השמונים. הוא יצא תחת הוצאת "Geffen" האמריקאית ומכיל גרסאות כיסוי ושירים מקוריים של קינג. זהו אלבום בלוז ורית'ם אנד בלוז, שהם סגנונות המזוהים עם שיריו של קינג.

היסטוריה 
האלבום הוקלט מ-22 בפברואר עד 2 ביוני, ואורכו הוא 54 דקות ו-29 שניות. הסיבה שלקח כל כך הרבה זמן להקליט את האלבום הייתה שהאלבום הוא משותף עם זמרים ואמנים רבים. כל שיר בוצע עם זמר או נגן נוסף ששיתף פעולה עם בי בי קינג במשך השנים. באלבום גרסאות לשירים רבים שלו ושל אמנים אחרים, כשהמוכרים ביניהם הם "Early in the Morning" שבוצע יחד עם הזמר וואן מוריסון, "The Thrill Is Gone" שנכתב בידי קינג ובוצע יחד עם אריק קלפטון (במשך הרבה מאוד שנים היו קינג וקלפטון מנגנים את שיר זה ביחד, ושיתוף הפעולה ביניהם הגיע לשיאו באלבום "Riding with the King") והשיר "Rock The House" שנוגן עם אלטון ג'ון (שמזוהה יותר עם מוזיקת הרוק מאשר עם הבלוז). האלבום הוקלט לכבוד יום הולדתו השמונים של קינג, ובו הוא מנגן על גיטרה ושר בכל השירים אך ממשיך לשמור על ייחודיות בכך שאינו מנגן ושר באותו הזמן.

דיסקוגרפיה

נגינה באלבום 
הנגינה באלבום היא סולם בלוז סטנדרטי כיאה לשיריו של קינג. על אף שהוא מנגן עם זמרים ונגנים שאינם באים מעולם הבלוז כמו אלטון ג'ון ואריק קלפטון שיתוף הפעולה נשמע טבעי. זאת משום שקינג משתף פעולה עם נגנים רבים מסגנונות שונים מאז הפך לגיטריסט בלוז מוערך כפי שהוא נחשב כיום, והוא פיתח דינמיקה מצוינת בעיקר עם נגני גיטרה מעולם הרוק, כדוגמת סלאש, הגיטריסט ה"מיתולוגי" של להקת רובים ושושנים (guns and Roses) שאיתו הופיע בשנת 2010. בי בי קינג שר ומנגן בגיטרה בכל אחד מהשירים יחד עם זמר או נגן אחר. הנגנים באלבום הם:
 בי בי קינג, גיטרה ושירה
 ואן מוריסון - שירה, מפוחית
 בילי וורד - תופים
 איאן תומאס - תופים
 קלם קלמפסון - גיטרה
 ג'ון מהון - כלי הק שה
 לינדה סקלאר - גיטרה בס
 רובי בוקנאן - קלידים, אורגן המונד
 מארק קנופלר - גיטרה
 בוב ליבנה - גיטרה בס
 ג'רי היי - חצוצרה
 נתנאל קונקל - שייקר
 ביל רייכנבך הבן - חצוצרה
 בריאן מיטשל - קלידים
 ג'ון מאייר - שירה, גיטרה
 נייג'ל אולסון - תופים
 שדות ברנדון - סקסופון
 גארי גרנט - חצוצרה
 גלן פריי - שירה, גיטרה
 T-Bone Wolk - גיטרה בס
 גיא בבילון - קלידים
 דייבי ג'ונסטון - גיטרה
 רוס קונקל - תופים
 לוק סמית '- אורגן המונד
 יולנדה צ'ארלס - גיטרה בס
 דין פארקס - גיטרה מקצב
 אלטון ג'ון - שירה, פסנתר
 לארי קמפבל - גיטרה בס

ביקורות ופרסים 
 האתר AllMusic דירג את האלבום בשתיים וחצי כוכבים מתוך חמישה
 האלבום זכה בפרס גראמי לאלבום הבלוז המסורתי הטוב ביותר בטקס פרסי גראמי ה-48 ב-8 בפברואר 2006
 האתר discogs דירג את האלבום בארבעה כוכבים מתוך חמש

הערות שוליים

ערכים שבהם תבנית בריטניקה אינה מתאימה